**Ministru kabineta noteikumu projekta „Grozījumi Ministru kabineta 2011.gada 15.februāra noteikumos Nr.132 „Rotaļlietu drošuma noteikumi”” sākotnējās ietekmes novērtējuma ziņojums**

**(anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Grozījumi Ministru kabineta 2011.gada 15.februāra noteikumos Nr.132 „Rotaļlietu drošuma noteikumi”” (turpmāk – Noteikumu projekts) ir izstrādāts gan pēc Ekonomikas ministrijas iniciatīvas, lai pilnveidotu Ministru kabineta 2011.gada 15.februāra noteikumu Nr.132 „Rotaļlietu drošuma noteikumi” (turpmāk – Noteikumi Nr.132) normas, kurās ir ieviestas Eiropas Parlamenta un Padomes 2009.gada 18.jūnija direktīvas 2009/48/EK *par rotaļlietu drošumu* (turpmāk – Direktīva 2009/48/EK) prasības, gan arī lai pielāgotu Noteikumos Nr.132 pārņemtās Direktīvas 2009/48/EK normas atbilstoši Komisijas 2013.gada 17.jūlija Regulas (ES) Nr.681/2013, ar ko groza II pielikuma III daļu Eiropas Parlamenta un Padomes Direktīvai 2009/48/EK *par rotaļlietu drošumu* (turpmāk – Regula Nr.681/2013) prasībām.    |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumos Nr.132 ieviestās normas paredzēja pilnīgu Direktīvā 2009/48/EK ietverto normu pārņemšanu. Neskatoties uz to, ka Noteikumos Nr.132 ir ietvertas Direktīvas 2009/48/EK normas, tomēr Noteikumu Nr.132 piemērošanas laikā ir konstatētas atsevišķas normas, kuras būtu pilnveidojamas. Tāpēc ir izstrādāts Noteikumu projekts, kas paredz precizēt Noteikumos Nr.132 ietverto ražotāja definīciju, norādi, ka tehnisko dokumentāciju ražotājs sagatavo vienā no Eiropas Savienības dalībvalstu oficiālajām valodām, kā arī paredzēt tirgus uzraudzības iestādes amatpersonām tiesības noteikt termiņu tehniskās dokumentācijas un/vai tās daļu tulkojuma iesniegšanai un noteikt ražotājam iepriekš minētā noteikuma nepildīšanas gadījumā pienākumu uz sava rēķina noteiktā laikā veikt rotaļlietas pārbaudi paziņotajā institūcijā un pierādīt tās atbilstību piemērojamiem standartiem un būtiskajām drošuma prasībām. 2014.gada 6.aprīlī spēkā stājušies Grozījumi Preču un pakalpojumu drošuma likumā, kas cita starpā paredz papildināt likumu ar 81.pantu, kas nosaka, ka, ja prece vai pakalpojums var radīt nopietnu risku cilvēka dzīvībai, veselībai, videi vai īpašumam, Ministru kabinets nosaka speciālās prasības vai nepieciešamos pasākumus riska mazināšanai vai novēršanai, preču aprites vai pakalpojumu piedāvāšanas kārtību, kā arī to uzraudzības un kontroles kārtību.” Ņemot vērā, ka Preču un pakalpojumu drošuma likums nosaka tirgus uzraudzības un kontroles kārtību, kā arī tirgus uzraudzības iestāžu savstarpējo sadarbību, lai nodrošinātu drošu ražojumu esamību tirgū, nepieciešams veikt sistēmas sakārtošanu un papildināt Noteikumu Nr.132 izdošanas tiesisko pamatu ar atsauci uz Preču un pakalpojumu drošuma likuma 8.1 pantu. Atsauce uz Preču un pakalpojumu drošuma likuma 81.pantu pantu nepieciešama arī tāpēc, ka lēmumi, ko uzraudzības iestāde ir tiesīga pieņemt, ja ekonomiskais operators atsakās veikt korektīvās darbības, lai novērstu ražojumu neatbilstību prasībām (Noteikumu Nr.132 76., 77. un 83.punkti) izriet no Preču un pakalpojumu drošuma likuma.Papildus jau minētajam, Noteikumu Nr.132 12.6., 12.10., 12.12., 14.3., 18.5., 16.3., 16.8., 16.10., 18.2., 18.4.apakšpunktos termins apdraudējums aizstāts ar terminu risks, saskaņā ar Direktīvas 2009/48/EK anglisko versiju. Minētais precizējums nepieciešams, jo Direktīvas 2009/48/EK latviešu valodā tulkotajā tekstā kļūdaini veikts termina risks tulkojums. Direktīva 2009/48/EK izdala apdraudējumu un risku kā divus dažādus terminus, risku skaidrojot kā apdraudējuma iespējamību, savukārt apdraudējumu kā kaitējuma iespējamo iemeslu (Direktīvas 2009/48/EK 3.panta 27.un 28.punts). 2013.gada 20.jūlijā ir stājusies spēkā Regula Nr.681/2013, kas tika izstrādāta, lai pilnveidotu Direktīvā 2009/48/EK noteikto regulējumu par rotaļlietu ķīmiskajām īpašībām, II pielikuma III daļu.Direktīvas 2009/48/EK normas ir iekļautas Noteikumos Nr.132, kas pašreizējā redakcijā nodrošina Direktīvas 2009/48/EK prasību izpildi – noteikt ķīmisko vielu prasības bārija robežvērtībām.Veselības un vides apdraudējuma zinātniskā komiteja (SCHER) veica papildu novērtējumu migrācijas robežvērtībām bārijam, nosakot, ka bārija pieļaujamai dienas devai jābūt 0,2 mg/kg uz ķermeņa svara dienā. Šajā vērtībā ir ņemta vērā bārija uzsūkšanās spēja kuņģī un zarnu traktā. Saskaņā ar SCHER aplēsēm bērniem vecumā no 1 līdz 15 gadiem kuņģa un zarnu trakta uzsūkšanas spēja ir 30%, savukārt zīdaiņiem – 60%. Tomēr SCHER pieļaujamo dienas devu bārijam pamato uz pieņēmumu par „sliktāko scenāriju”, saskaņā ar kuru bērni 100% absorbē bāriju, ar kuru tie nonāk saskarē. Piemērojot jauno pieļaujamo dienas devu 10% apmērā, ko reizina ar bērna svaru un dala ar uzņemtā rotaļlietas materiāla daudzumu, iegūst šādas bārija robežvērtības: 18750 mg/kg noskrāpēta materiāla, 1500 mg/kg sausa materiāla un 375 mg/kg šķidra materiāla.Ņemot vērā SCHER noteikto jauno pieļaujamo bārija dienas devu un iegūtās robežvērtības, uzlabojot regulējumu atbilstoši Regulā Nr.681/2013 noteiktajam, ir izstrādāts Noteikumu projekts, aizstājot Noteikumu Nr.132 2.pielikuma III nodaļas 15.punkta tabulas ierakstu par bārija robežvērtībām, tādējādi paredzot pēc iespējas labāk aizsargāt cilvēku, un jo īpaši bērnu, veselību un dzīvību.  |
| 3. | Projekta izstrādē iesaistītās institūcijas | Patērētāju tiesību aizsardzības centrs.  |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt |  Patērētāji – bērni un viņu pieskatītāji (saskaņā ar Centrālās statistikas pārvaldes datu bāzē esošo informāciju, 2013.gadā – 292,316 tūkstoši bērnu vecumā līdz 14 gadiem, ~ 2 miljoni Latvijas iedzīvotāju, kā arī, ņemot vērā direktīvas 2009/48/EK un Regulas Nr.681/2013 mērķi – nodrošināt augstu rotaļlietu drošuma līmeni nolūkā aizsargāt bērnu veselību un drošību, nosakot saskaņotas rotaļlietu drošuma prasības iekšējā tirgū – normatīvā regulējuma pielāgošana Regulā Nr.681/2013 noteiktajām prasībām saskaņā ar Eiropas Savienības Statistikas biroja Eurostat datiem 2013.gadā skars arī ~ 505 miljonus ES patērētāju).Tirgus dalībnieki – rotaļlietu ražotāji, to pilnvarotie pārstāvji, importētāji un izplatītāji, kuriem būs jāņem vērā Noteikumu projektā noteiktās drošuma prasības ķīmiskām vielām – bārija robežvērtības.  |
| 2. | Tiesiskā regulējuma ietekme uz tautsaimniecību un administratīvo slogu | Pieņemot Noteikumu projektu, tiks veicināta īpaši neaizsargātākās patērētāju grupas – bērnu un viņu pieskatītāju tiesību aizsardzība Latvijā, attiecībā uz drošu rotaļlietu nonākšanu tirgū, attiecīgi uzlabojot esošo tiesisko regulējumu atbilstoši Regulai Nr.681/2013. Noteikumu projektā ietvertais regulējums neparedz patērētājiem un par Noteikumu projekta izpildi atbildīgajai iestādei papildu tiesības un pienākumus, kā arī veicamās darbības.  |
| 3. | Administratīvo izmaksu monetārs novērtējums | Noteikumu projektam nav tiešas finansiālas ietekmes uz patērētājiem, jo šobrīd nav pieejama informācija, ka līdz ar normatīvā akta pieņemšanu, kas paredz bārija pieļaujamās izmantotās robežvērtības samazināšanu, tiktu paaugstinātas rotaļlietu cenas. Tā kā viens no galvenajiem mērķiem, kāpēc Eiropas Komisija izvēlējās veikt grozījumus Direktīvā 2009/48/EK ar Regulu Nr.681/2013, bija lai pēc iespējas labāk un ātrāk aizsargātu cilvēku, un jo īpaši bērnu, veselību un dzīvību, tad konkrētajā gadījumā ieguvums no šādas normas ir stādīts augstāk par iespējamām komersantu izmaksām, lai pielāgotu attiecīgi rotaļlietu ražošanas procesu jaunajām bārija robežvērtībām. Citas sabiedrības grupas Noteikumu projekts finansiāli neietekmē. |
| 4. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | 1) Eiropas Parlamenta un Padomes 2009.gada 18.jūnija direktīva 2009/48/EK par rotaļlietu drošumu.2) Komisijas 2013.gada 17.jūlija Regula (ES) Nr.681/2013, ar ko groza II pielikuma III daļu Eiropas Parlamenta un Padomes Direktīvai 2009/48/EK *par rotaļlietu drošumu*. |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |

|  |
| --- |
| **1.tabula** **Tiesību akta projekta atbilstība ES tiesību aktiem** |
| Komisijas 2013.gada 17.jūlija Regula (ES) Nr.681/2013, ar ko groza II pielikuma III daļu Eiropas Parlamenta un Padomes Direktīvai 2009/48/EK *par rotaļlietu drošumu*. |
| A | B | C | D |
| Pielikums  | 2.pielikuma III nodaļas 15.punkta tabulas 4.rindas ieraksts par bāriju | Ieviests pilnībā. | Stingrākas prasības nav paredzētas.  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Noteikumu projektā iekļautās ES tiesību akta normas neparedz rīcības brīvību dalībvalstīm. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |
| Eiropas Parlamenta un Padomes 2009.gada 18.jūnija direktīva 2009/48/EK par rotaļlietu drošumu. |
| A | B | C | D |
| 3.panta 3.punkts | 1.3.apakšpunkts | Ieviests pilnībā. | Stingrākas prasības nav paredzētas.  |
| 18.pants | 12.1.apakšpunkts | Ieviests pilnībā. | Stingrākas prasības nav paredzētas.  |
| 4.panta 4.punkts | 12.6.apakšpunkts | Ieviests pilnībā. | Stingrākas prasības nav paredzētas.  |
| 4.panta 8.punkts | 12.10.apakšpunkts | Ieviests pilnībā. | Stingrākas prasības nav paredzētas.  |
| 4.panta 9.punkts | 12.12.apakšpunkts | Ieviests pilnībā. | Stingrākas prasības nav paredzētas.  |
| 5.panta 3.punkta c)apakšpunkts | 14.3.apakšpunkts | Ieviests pilnībā. | Stingrākas prasības nav paredzētas.  |
| 6.panta 2.punkts | 16.3.apakšpunkts | Ieviests pilnībā. | Stingrākas prasības nav paredzētas.  |
| 6.panta 7.punkts | 16.8. apakšpunkts | Ieviests pilnībā. | Stingrākas prasības nav paredzētas.  |
| 6.panta 9.punkts | 16.10. apakšpunkts | Ieviests pilnībā. | Stingrākas prasības nav paredzētas.  |
| 7.panta 2.punkts | 18.2. apakšpunkts | Ieviests pilnībā. | Stingrākas prasības nav paredzētas.  |
| 7.panta 5.punkts | 18.5.apakšpunkts | Ieviests pilnībā. | Stingrākas prasības nav paredzētas.  |
| 7.panta 4.punkts | 18.4. apakšpunkts | Ieviests pilnībā. | Stingrākas prasības nav paredzētas.  |
| 21.panta 3.punkts | 23.punkts | Ieviests pilnībā. | Stingrākas prasības nav paredzētas.  |
| 21.panta 3.punkts | 73.3.apakšpunkts | Ieviests pilnībā. | Stingrākas prasības nav paredzētas.  |
| 21.panta 4.punkts | 73.6.apakšpunkts | Ieviests pilnībā. | Stingrākas prasības nav paredzētas.  |
| 2.pielikuma III.nodaļas1.punkts | 2.pielikuma III.nodaļas 1.punkts | Ieviests pilnībā. | Stingrākas prasības nav paredzētas.  |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas. | Noteikumu projektā iekļautās ES tiesību akta normas neparedz rīcības brīvību dalībvalstīm. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu |  Noteikumu projekts tika ievietots Ekonomikas ministrijas mājas lapā www.em.gov.lv. |
| 2. | Sabiedrības līdzdalība projekta izstrādē | Noteikumu projekts tika nosūtīts saskaņošanai Latvijas Darba devēju konfederācijai**,** Latvijas tirdzniecības un rūpniecības kamerai**,** Latvijas Tirgotāju asociācijai**,** Patērētāju interešu aizstāvības asociācijai un Patērētāju interešu aizstāvības klubam. Atzinumi netika sniegti. |
| 3. | Sabiedrības līdzdalības rezultāti | Pēc informācijas publicēšanas Ekonomikas ministrijas mājas lapā iebildumi vai priekšlikumi no sabiedrības netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Noteikumu projekta izpildi nodrošinās Patērētāju tiesību aizsardzības centrs.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

*Anotācijas III un IV sadaļa – projekts šīs jomas neskar.*

Ekonomikas ministrs V.Dombrovskis

Vīza:

Valsts sekretārs M.Lazdovskis

09.06.2014 14:50

D.Ločmele, 67013107

Dana.Locmele@em.gov.lv